Rami Malek
Rami Said Malek (arapski: رامي سعيد مالك ; rođen 12. maja 1981) američki je glumac i režiser. Poznat je po ulozi Elliota Andersona u seriji Mr. Robot (2015–2019), za koju je dobio nekoliko priznanja, od kojih se ističe Emmy nagrada za najboljeg dramskog glumca. 2018. je dobio ulogu u biografskom filmu Boemska rapsodija u kojem je glumio protagonista Freddieja Mercuryja, te je za tu ulogu osvojio Oskara, Zlatni globus i BAFTA-inu nagradu za najboljeg glumca. Rami je prvi glumac egipatskog porijekla koji je osvojio Oskara za najboljeg glumca. Američki časopis Time ga je uvrstio u listu najutjecajnijih osoba na svijetu 2019. godine. Rodio se u Los Angelesu, u porodici koja je porijeklom iz Egipta. Otac mu je bio turistički vodič u Kairu, a majka se bavila računovodstvom. Pohađao je srednju školu Notre-Dame, gdje je maturirao 1999. godine. Godine 2003. diplomirao je na Akademiji likovnih umjetnosti na Univerzitetu Evansville u Indiani.